North Kesteven
North Kesteven (pevedeno: Sjeverni Kesteven) je distrikt od 111.876 stanovnika na istoku Engleske u grofoviji Lincolnshire.

Geografske karakteristike 
Distrikt Sjeverni Kesteven leži južno od grada Lincolna. Grad Sleaford na jugoistoku je administrativni centar distrikta.

Sjeverni Kesteven se prostire po niskoj aluvijalnoj dolini i djelomično po Fensu (dreniranim močvarama), terenu koji ne prelazi 30 metara nadmorske visine. Na zapadu, po sredini leži uska vapnenačka visoravan Linkolnski greben (Lincoln Edge), koji ga dijeli popola. On se proteže od sjevernih niskih brežuljaka, visokih šesdesetak metara, prema sve nižem istoku. Gdje je visoravan gotovo potpuno ogoljela sa nekoliko raštrkanih sela kamenih kuća.

Duž čitavog distrikta ima crkava podignutih u gotičkom stilu između 1250. i 1375.

Privreda 
Duž obje strane uske visoravni nižu se plodne oranice, ali je isušeni Fens na jugoistoku, koji se danas navodnjava intenzivnije obrađen. Kulture koje se uzgajaju (naročito po jugoistoku) su; žitarice (ječam, pšenica), krumpir i povrće. 

Kod sela Blankney djeluje kamenolom. Najveći privredni pogon nalazi se u Sleafordu, to je pivovara smještena u 300 metara dugoj zgradi podignutoj 1900. Ostale tvornice distrikta proizvode poljoprivredne mašine i električnu opremu.

Nedaleko od Sleaforda nalazi se Koledž Cranwell Kraljevskih zračnih snaga, specijaliziran za obuku avijatičkih oficira.

Historija 
Distrikt je formiran 1. aprila 1974. ujedinjenjem dotadašnjeg urbanog distrikta Sleaford sa ruralnim distriktima East Kesteven i North Kesteven.

Izvori

Vanjske veze 

 North Kesteven District Council 

Administrativna podjela Engleske
Lincolnshire